Diari Oficial de la Generalitat Valenciana


Sumari del DOGV 210, del 10-12-1984 (1984/803644)

DECRET 129/1984, de 26 de novembre, del Consell de la Generalitat Valenciana, pel qual es desconcentren funcions en matèria de Patrimoni Arquitectònic, Control de la Qualitat d'Edificació i Habitatge en els Serveis Territorials d'Arquitectura i Habitatge de la Conselleria d'Obres Públiques, Urbanisme i Transports.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1984/11/26/129/dof/vci/html**

### Dades del document

Número de DOGV
:   210

Data del DOGV
:   10-12-1984

Secció del DOGV
:   DISPOSICIONS GENERALS

Número del document
:   1984/803644


Data del document
:   26-11-1984

Organisme emissor
:   Conselleria d'Obres Públiques,Urbanisme i Transports

Tipus de document
:   Decret

Anàlisi jurídica

Decret 129/1984, de 26 de novembre, del Consell de la Generalitatr Valenciana, pel qual es desconcentren funcions en matèria de Patrimonio Arquitectònic, Control de qualitat d'Edificació i Habitatge en els Serveis Territorials d'Arquitectura i Habitatge de la Conselleria d'Obres Públique, Urbanisme i Transports.  
Publicat en el "Boletín Oficial del Estado" i en el Diari Oficial de la Generalitat Valenciana el Reial Decret de transferències de competències en matèria de Patrimoni Arquitectònic, Control de la Qualitat de l'Edificació i Habitatge, i assignades algunes de les competències esmentades a la Conselleria d'Obres Públiques, Urbanisme i Transports, cal instrumentar la desconcentració en els Serveis Territorials de les funcions relatives a les matèries citades, per obtenir-ne una major agilitat en la tramitació i execució.   
En atenció d'aquests motius, segons que preveu l'article 17.3 del vigent Estatut d'Autonomia de la Comunitat Valenciana, aprovat per Llei Orgànica 5/1982, d?1 de juliol, a proposta de la Conselleria d'Obres Públiques Urbanisme i Transports, i amb la deliberació prèvia del Consell, en reunió del dia 26 de novembre de 1984,   
DECRETE:   
Article 1.r  
Les actuals Seccions d'Arquitectura i Habitatge i Serveis de l'Institut per a la Promoció Pública de l'Habitatge i de l'Institut de Tecnologia de les Obres Públiques i l'Edificació, existents a les províncies d'Alacant, Castelló i València, constituiran els Serveis Territorials d'Arquitectura i Habitatge de la Conselleria d'Obres Públiques, urbanisme i Transports, prevists en el Decret 37/1984, de 2 d'abril.   
Els Serveis Territorials tindran a càrrec la gestió, el desenvolupament; assessorament i seguiment de les matèries transferides pel Reial Decret 1720/1984, de 18 de juliol, dins l'àmbit de les províncies respectives.   
Article 2.n  
Es desconcentren en els Serveis Territorials d'Arquitectura i Habitatge les facultats de tramitació i proposta de resolució de les funcions i competències en matèria de Patrimoni Arquitectònic, Control de la Qualitat de l'Edificació i Habitatge, transferides pel Reial Decret 1729/1984, de 18 de juliol, i pel qual s'assignaren a la Conselleria d'Obres Públiques, Urbanisme i Transports per Decret del President de la Generalitat 25/1984, de 5 de novembre. S?atribueixen als Caps dels Serveis Territorials facultats de resolució pel que fa a les matèries següents:   
-Qualificació provisional i definitiva d'habitatges de protecció oficial de promoció privada.   
-Qualificació provisional d'habitatges de protecció oficial de promoció pública.   
-Certificat de rehabilitació lliure i qualificació provisional i definitiva d'obres de rehabilitació protegida.   
-Desqualificació d'habitatges de protecció oficial i d'obres de rehabilitació.   
-Modificació de qualificacions definitives.   
-Supervisió i aprovació de projectes de construcció d'habitatges de protecció oficial de promoció pública.   
-Aprovació de reformat de projectes d'habitatges de protecció oficial de promoció privada.   
-Autorització per realitzar obres de modificació, reforma i millora d'habitatges de protecció oficial de promoció privada.   
-Concessió de prórroga del termini d'execució de les obres de construcció d'habitatges de protecció oficial de promoció privada.   
-Autoritzacions per percebre quantitats a compte.   
-Resolucions de concessió d'ajuda econòmica personal, subvencions personals i subsidiació d'interés.   
-Resolucions sobre cèdul·la d'habitabilitat.   
-Resolució sobre habitabilitat dels habitatges lliures.   
-Canvis de titularitat i del destí dels habitatges de protecció oficial de promoció privada.   
-Incoació i resolució d'expedients sancionadors en matèria d'habitatge, amb les facultats d'imposició de sancions econòmiques dins dels límits imposats per la legislació vigent.   
-Resolucions per avançar el pagament de la part del preu ajornada dels habitatges subvencionats i autoritzar la venda dels habitatges subvencionats i grup I.   
Alhora, s'atribueixen als Caps dels Serveis Territorials les altres facultats de resolució detectades amb anterioritat a la publicació del Reial Decret 1720/1984, de 18 de juliol, pels respectius Directors Provincials del Ministeri d'Obres Públiques i Urbanisme.   
Les facultats expressades anteriorment s?atribueixen en els mateixos termes que eren detectades pels Directors Provincials esmentats amb anterioritat a la publicació del Reial Decret esmentat de traspàs de funcions i serveis.   
Les competències atribuïdes segons el que hem esmentat podran ser objecte en qualsevol moment d'advocació per a coneixement i resolució per la Direcció General d'Arquitectura i Habitatge de la Conselleria d'Obres Públiques, Urbanisme i Transports.   
Els Serveis Territorials mantindran provisionalment l'actual estructura orgànica i funcional, mentre no es modifiquí segons que preceptua el Decret del Consell 37/1984, de 2 d'abril.   
Article 3.r  
El Conseller d'Obres Públiques, Urbanisme i Transports queda autoritzat per a l'adscripció als Serveis Territorials esmentats de les competències que puguen ser objecte de transferència futura a la Comunitat Valenciana i que, assignades a la Conselleria d'Obres Públiques, Urbanisme i Transports, siguen competència de la Direcció General d'Arquitectura i Habitatge.   
Article 4.t  
La Conselleria d'Obres Públiques, Urbanisme i Transports dictarà les normes i instruccions complementàries necessàries per al desenvolupament i compliment del que preceptua aquest Decret.   
DISPOSICIO TRANSITÒRIA  
Amb aquest Decret es convaliden les actuacions administratives, corresponents a les matèries i competències objecte de transferència, realitzades per les unitats administratives que passen a configurar-se com a Serveis Territorials d'Arquitectura i Habitatge, des de la data d'efectivitat del Reial Decret 1720/1984, de 18 de juliol, i l'entrada en vigor d'aquest Decret.   
DISPOSICIO FINAL  
Aquest Decret entrarà en vigor el dia de la publicació en el Diari Oficial de la Generalitat Valenciana.   
València, 26 de novembre de 1984.   
El President de la Generalitat,  
JOAN LERMA I BLASCO  
El Conseller d'Obres Públiques, Urbanisme i Transports,   
VICENT LLOMBART I ROSA


Còpia Permalink ELI